CELEX: 62009CN0427
Language: et
Date: 2009-10-28 00:00:00
Title: Kohtuasi C-427/09: Eelotsusetaotlus, mille esitas Court of Appeal (Civil Division) (England and Wales) 28. oktoobril 2009 — Generics (UK) Ltd versus Synaptech Inc

16.1.2010   
            
            
               ET
            
            
               Euroopa Liidu Teataja
            
            
               C 11/18
            
         Eelotsusetaotlus, mille esitas Court of Appeal (Civil Division) (England and Wales) 28. oktoobril 2009 — Generics (UK) Ltd versus Synaptech Inc
   (Kohtuasi C-427/09)
   2010/C 11/29
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal (Civil Division (England and Wales)
   
      Põhikohtuasja pooled
   
   
      Hageja ja apellatsioonkaebuse esitaja: Generics (UK) Ltd
   
      Kostja ja vastustaja apellatsioonimenetluses: Synaptech Inc
   
      Eelotsuse küsimused
   
   
               1.
            
            
               Kas „esimene ühenduses toote turuleviimise luba” määruse (EMÜ) nr 1768/92 (1) artikli 13 lõike 1 tähenduses on niisugune esimene ühenduses toote turuleviimise luba, mis on antud vastavalt nõukogu direktiivile 65/65/EMÜ (mis on nüüdseks asendatud direktiiviga 2001/83/EÜ), või piisab mis tahes loast, mis võimaldab toote ühenduses või Euroopa Majanduspiirkonnas turule viia?
            
         
               2.
            
            
               Kui „ühenduses toote turuleviimise luba” määruse (EMÜ) nr 1768/92 artikli 13 lõike 1 tähenduses peab olema antud kooskõlas direktiiviga 65/65/EMÜ (2) (mis on nüüdseks asendatud direktiiviga 2001/83/EÜ (3)), siis kas luba, mis on antud 1963. aastal Austrias kooskõlas tollal kehtinud siseriiklike õigusaktidega (mis ei olnud kooskõlas direktiivi 65/65/EMÜ nõuetega) ja mida ei ole muudetud direktiivile 65/65/EMÜ vastavaks ja mis 2001. aastal lõpuks tühistati, tuleb selles tähenduses käsitleda kui direktiivi 65/65/EMÜ kohaselt antud luba?
            
         
      (1)  Nõukogu 18. juuni 1992. aasta määrus (EMÜ) nr 1768/92 ravimite täiendava kaitse tunnistuse kasutuselevõtu kohta (EÜT L 182, lk 1; ELT eriväljaanne 13/11, lk 200).
   
      (2)  Nõukogu 26. jaanuari 1965. aasta direktiiv 65/65/EMÜ ravimeid käsitlevate õigus- ja haldusnormide ühtlustamise kohta (EÜT 22, lk 369).
   
      (3)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69).